Senyawa (drama web)

Senyawa merupakan sebuah drama bersiri penstriman Malaysia arahan Eyra Rahman yang dibintangi oleh Shahz Jaszle, Trisha Ooi dan Siti Hariesa. Drama ini mempunyai 12 episod dan memulakan tayangannya pada 25 Oktober 2024 di IQIYI.

 Sinopsis 
Mengisahkan tentang Zabrina (Trisha Ooi), seorang ahli perniagaan wanita yang berjaya dan hidup dalam kebahagiaan bersama suaminya, Iskandar (Shahz Jaszle). Namun, di sebalik kejayaannya, Zabrina berdepan dengan pelbagai konflik.

Setelah mengalami keguguran dan disahkan menghidap ‘cervical insufficiency’, Zabrina tertekan dengan desakan ibu mertuanya, Dato’ Asmida (Datin Nina Juren) yang menginginkan cucu.

Tidak sanggup dimadukan, Zabrina nekad untuk mendapatkan ibu tumpang. Pertemuan dengan Lutfiyah (Siti Hariesa), seorang gadis kampung yang berperwatakan seakan dirinya, membuatkan Zabrina merasakan Lutfiyah adalah calon yang sesuai untuk menjadi ibu tumpang. Bagaimanakah kesudahan kisah pengorbanan terlarang ini?

Pelakon
 Trisha Ooi sebagai Syarifah Zabrina
 Siti Hariesa sebagai Lutfiyah
 Shahz Jaszle sebagai Iskandar
 Nina Juren sebagai Dato' Asmida
 Liang Chia sebagai Eric
 Aleza Shadan sebagai Datin Sharifah
 Amirah Razak sebagai Maya
 Haeriyanto Hassan sebagai Lukman
 Hanna Ercaa sebagai Syaza
 Atira Karma sebagai Nia
 Nasz Sally sebagai Ibu Kartini 
 Nuremy Ramli sebagai Doktor